Forslag til EUROPA-PARLAMENTETS OG RÅDETS AFGØRELSE om ændring af afgørelse nr. 508/2000/EF af 14. februar 2000 om indførelse af Kultur 2000-programmet

(forelagt af Kommissionen)

BEGRUNDELSE

Kultur 2000-programmet, som Europa-Parlamentet og Rådet vedtog i februar 2000 [1], og som der er afsat i alt 167 mio. EUR til for en femårig periode, udløber den 31. december 2004.

[1] Europa-Parlamentets og Rådets afgørelse nr. 508/2000/EF af 14.2.2000 (EFT L 63 af 10.3.2000).

Dette program er affødt af et forslag (KOM(1998) 266), som Kommissionen forelagde for Europa-Parlamentet og Rådet i maj 1998 på grundlag af EF-traktatens artikel 151, og som vedrører indførelse af et handlingsprogram med titlen Kultur 2000, et enhedsinstrument for finansiering og planlægning af samarbejdet på kulturområdet. Forslaget sigtede mod at få opfyldt en række mål i overensstemmelse med de opgaver, som Det Europæiske Fællesskab er pålagt ved traktaten, nemlig:

- fremme af et fælles kulturområde for europæerne gennem fremhævelse af deres fælles kulturelle træk

- respekt for og fremme af den kulturelle mangfoldighed

- kreativitet som kilde til bæredygtig udvikling inden for det fælles kulturområde

- kulturens bidrag til social samhørighed

- udbredelse af kendskabet til de europæiske kulturer i tredjelande og dialog med andre kulturer i verden.

Kultur 2000-programmet sigter først og fremmest mod at fremme udviklingen af et fælles europæisk kulturområde og at tilskynde til samarbejde mellem de involverede på kulturområdet med henblik på at udvikle den interkulturelle dialog, kendskabet til historie og kultur, tværnational kulturspredning, den kulturelle mangfoldighed, kreativitet, bedre udnyttelse af kulturarven samt socioøkonomisk og social integration.

I løbet af de tre år, programmet har eksisteret, er der således ydet støtte til over 700 samarbejdsprojekter vedrørende udøvende kunst, bildende kunst, litteratur og kulturarven. Støtten har også omfattet finansiering af oversættelsen af 250 værker, afholdelse af arrangementer som led i den europæiske kulturhovedstad og europæiske kulturarvsdage m.m. Tusindvis af kulturelle aktører har været involveret i disse initiativer, som hundredtusinder af borgere hvert år kommer i berøring med.

Dette program udløber netop på et tidspunkt, hvor omvæltninger af stor betydning for Den Europæiske Unions fremtid finder sted. Ti nye medlemsstaters tiltrædelse, resultaterne af regeringskonferencen på grundlag af EU-Konventets arbejde, valget til Europa-Parlamentet og udpegelsen af en ny Kommission vil givetvis ændre rammerne for Den Europæiske Unions indsats.

Kultursektoren vil naturligvis også undergå forandringer, som der må tages højde for i programmerne. Det er dog ikke på nuværende tidspunkt muligt at forudsige, hvad der helt præcist vil ske.

Alligevel er det afgørende nødvendigt at sikre kontinuiteten i fællesskabsstøtten og forhindre en afbrydelse af EU's indsats på det kulturpolitiske område i henhold til traktaten, som omfatter en lange række kulturelle aktører på europæisk plan.

Europa-Kommissionen foreslår derfor at forlænge Kultur 2000-programmet med perioden 2005-2006 i uændret form, dvs. uden at der ændres ved indholdet.

Med henblik på at forlænge programmet må der tidligt i 2004 vedtages et retsgrundlag for støtte til projekter i 2005 og offentliggøres en indkaldelse af forslag inden slutningen af første halvdel af 2004.

Samtidig vil Kommissionen undersøge mulige nye kanaler for EU's fremtidige indsats på kulturområdet via forberedende aktioner, såsom nye former for støtte til projekter vedrørende samarbejde mellem aktører, styrkelse af samarbejdet mellem medlemsstaterne indbyrdes og mellem disse og tredjelande, støtte til kulturindustrien og sammenkædning mellem kultur og uddannelse.

De indhøstede erfaringer skal - med udgangspunkt i en ny måde at tænke på og på basis af midtvejsevalueringen af Kultur 2000-programmet (jf. artikel 8 i afgørelse nr. 508/2000/EF) - danne grundlag for et nyt handlings- og samarbejdsprogram for kulturområdet.

Europa-Kommissionen agter således inden udgangen af 2003 at fremlægge sine forslag til indførelse af et nyt fællesskabsrammeprogram til fremme af kulturen for den periode, der indledes med 2007. På grundlag af drøftelserne med de øvrige EU-institutioner og høringerne af de involverede aktører kan det konkluderes, at erfaringerne med Kultur 2000-programmet som led i EU's indsats for kulturen har været positive, men at der stadig er plads til forbedringer på området. I denne forbindelse vil de nylige initiativer fra Rådets og Europa-Parlamentets side være til stor nytte [2].

[2] Navnlig Rådets resolution af 25. juni 2002, EFT C 162 af 6.7.2002, s. 5, samt Europa-Parlamentets beslutninger af 5. september 2001, 28. februar 2002 og 21. oktober 2002.

Kommissionen foreslår således:

- at Kultur 2000-programmet forlænges med årene 2005 og 2006

- at den samlede finansieringsramme for det forlængede Kultur 2000-program fastsættes til 236,5 mio. EUR.

2003/0076 (COD)

Forslag til EUROPA-PARLAMENTETS OG RÅDETS AFGØRELSE om ændring af afgørelse nr. 508/2000/EF af 14. februar 2000 om indførelse af Kultur 2000-programmet

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 151,

under henvisning til forslag fra Kommissionen [3],

[3] EFT C ... af ..., s. ...

under henvisning til udtalelse fra Regionsudvalget [4],

[4] EFT C ... af ..., s. ...

efter proceduren i traktatens artikel 251 [5], og

[5] EFT C ... af ..., s. ...

ud fra følgende betragtninger:

(1) Med Europa-Parlamentets og Rådets afgørelse nr. 508/2000/EF af 14. februar 2000 om indførelse af Kultur 2000-programmet [6] indførtes der et enhedsinstrument for finansiering og planlægning af samarbejdet på kulturområdet for perioden fra 1. januar 2000 til 31. december 2004.

[6] EFT L 63 af 10.3.2000, s. 1.

(2) Det er vigtigt at sikre kontinuiteten i Fællesskabets indsats på kulturområdet inden for rammerne af de opgaver, som Unionen er pålagt i henhold til EF-traktatens artikel 151.

(3) Kultur 2000-programmet bør derfor forlænges med to år, dvs. til og med 2006 -

TRUFFET FØLGENDE AFGØRELSE:

Artikel 1

Afgørelse nr. 508/2000/EF ændres således:

1) I artikel 1, stk. 1, ændres datoen den 31. december 2004 til den 31. december 2006.

2) I artikel 3, stk. 1, ændres beløbet 167 mio. EUR til 236,5 mio. EUR.

Artikel 2

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2005.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAGET

Politikområde: Uddannelse og kultur

Aktiviteter: Samarbejde på kulturområdet

Titel: Forslag til Europa-Parlamentets og Rådets afgørelse om ændring af afgørelse nr. 508/2000/EF af 14. februar 2000 om indførelse af Kultur 2000-programmet

1. BUDGETPOST (nummer og betegnelse)

B3-2008B (ABB: 15 04 02 01) - Kulturelt rammeprogram

B3-2008A (ABB: 15 01 04 07) - Kulturelt rammeprogram - udgifter til den administrative forvaltning

2. SAMLEDE TAL

2.1. Samlet rammebevilling (del B): Forpligtelsesbevillingens størrelse

69,500 mio. EUR (EU-25)

Dette beløb svarer til virkningerne for budgettet af forslaget om forlængelse af programmet, som udløber den 31. december 2004, i de to år, som forslaget omfatter, dvs. 2005 og 2006. Til det samlede beløb for programmet som ændret i det foreliggende forslag skal tilføjes et beløb svarende til virkningerne af EU's udvidelse i året 2004.

2.2. Gennemførelsesperiode:

Fra den 1. januar 2005 til den 31. december 2006

2.3. Samlet flerårigt skøn over udgifterne:

a) Forfaldsplan for forpligtelses- og betalingsbevillinger (finansieringstilskud)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

Mio. EUR (3 decimaler)

>TABELPOSITION>

Mio. EUR (3 decimaler)

>TABELPOSITION>

c) Personale- og andre driftsudgifters samlede budgetvirkninger (jf. punkt 7.2 og 7.3)

Mio. EUR (3 decimaler)

>TABELPOSITION>

>TABELPOSITION>

2.4 Forenelighed med den finansielle programmering og de finansielle overslag

[X] Forslaget er foreneligt med den gældende finansielle programmering

Forslaget kræver omprogrammering af de relevante poster i de finansielle overslag

Omprogrammeringen kan betyde, at bestemmelserne i den interinstitutionelle aftale må tages i brug.

2.5 Virkninger for budgettets indtægtsside

[X] Ingen (vedrører tekniske aspekter ved en foranstaltnings gennemførelse)

3. BUDGETSPECIFIKATIONER

>TABELPOSITION>

4. RETSGRUNDLAG

EF-traktatens artikel 151

5. BESKRIVELSE OG BEGRUNDELSE

5.1 Behov for EU-foranstaltninger

5.1.1. Mål og EU-foranstaltning

Målet er at gøre det muligt at videreføre Den Europæiske Unions indsats med hensyn til samarbejdet på kulturområdet inden for rammerne af rammeprogrammet Kultur 2000, som udløber den 31. december 2004.

Programmet udløber netop på et tidspunkt, hvor omvæltninger af stor betydning for Den Europæiske Unions fremtid finder sted. Ti nye medlemsstaters tiltrædelse, resultaterne af regeringskonferencen på grundlag af EU-Konventets arbejde, valget til Europa-Parlamentet og udpegelsen af en ny Kommission vil givetvis ændre rammerne for Den Europæiske Unions indsats.

Kultursektoren vil naturligvis også undergå forandringer, som der må tages højde for i programmerne, selv om det ikke på nuværende tidspunkt er muligt nøjagtigt at forudse, hvad der vil ske, ikke mindst fordi de finansielle overslag kun er fastsat til og med 2006.

Det foreslås derfor at forlænge afgørelse nr. 508/2000/EF om indførelse af rammeprogrammet i uændret form med to år med henblik på at undgå en afbrydelse af Fællesskabets indsats på det kulturpolitiske område, som - i overensstemmelse med EF-traktatens artikel 151 - styres af følgende mål (jf. afgørelsens artikel 1):

a) fremme af den kulturelle dialog og det gensidige kendskab til de europæiske folks kultur og historie

b) fremme af kreativitet og tværnational kulturspredning og bevægelighed for kunstnere, skabende personer, andre kulturformidlere og fagfolk samt deres værker, med særlig vægt på unge og ugunstigt stillede personer og på kulturel mangfoldighed

c) fremhævelse af den kulturelle mangfoldighed og udvikling af nye kulturelle udtryksformer

d) fremme af kendskabet i Fællesskabet til væsentlig europæisk kulturarv; formidling af knowhow og fremme af de bedste metoder for bevarelse og beskyttelse af denne kulturarv

e) hensyntagen til kulturens rolle i den socioøkonomiske udvikling

f) skabelse af en interkulturel dialog og udveksling mellem europæiske og ikke-europæiske kulturer

g) udtrykkelig anerkendelse af kulturen som en økonomisk faktor og som en faktor for social og folkelig integration

h) forbedring af adgang til og deltagelse i kulturlivet i Den Europæiske Union for flest mulige borgere.

5.1.2 Dispositioner, der er truffet på grundlag af forhåndsevalueringen

Evalueringsarbejdet (overvågning, løbende evaluering og foreløbige konklusioner på grundlag af den i artikel 8 i afgørelse nr. 508/2000/EF omhandlede midtvejsevaluering af Kultur 2000-programmet) har indgået i overvejelserne om det hensigtsmæssige i at foreslå en forlængelse af programmet.

Under programmet er der ydet støtte til i alt over 700 projekter vedrørende samarbejde inden for udøvende kunst, bildende kunst, litteratur og kulturarven. Støtten har også omfattet finansiering af oversættelsen af 250 værker, afholdelse af arrangementer som led i den europæiske kulturhovedstad og europæiske kulturarvsdage m.m.

Programmet har bidraget til at fremme udviklingen af et fælles europæisk kulturområde, tilskynde til samarbejde mellem de involverede på kulturområdet og derigennem udvikle den interkulturelle dialog, kendskabet til historie og kultur, tværnational kulturspredning, den kulturelle mangfoldighed, kreativitet, bedre udnyttelse af kulturarven, socioøkonomisk og social integration samt udbredelse af bedste praksis.

Til grund for dette forslag ligger også omfattende drøftelser med de forskellige berørte parter (inden for rammerne af forummet om det kulturelle samarbejde i november 2001, dialogen med de øvrige institutioner, møder med fagfolk og besøg i marken). Konklusionen var, at erfaringerne med Kultur 2000-programmet som led i EU's indsats for kulturen har været positive.

De endelige resultater af midtvejsevalueringen af Kultur 2000-programmet vil ligeledes indgå i Kommissionens overvejelser om, hvordan EU's indsats på kulturområdet skal forme sig fremover - overvejelser, som vedrører udformningen og forvaltningen af et fremtidigt kulturprogram i et væsentligt udvidet europæisk område.

5.1.3 Dispositioner, der er truffet på grundlag af den efterfølgende evaluering

De hidtidige erfaringer vedrører to forskellige aspekter:

a) udformningen af programmet

b) forvaltningen af programmet.

For så vidt angår programmets udformning bygger forslaget på den fastslåede nytteværdi af EU's indsats vedrørende samarbejdet på kulturområdet samt på behovet for at sikre kontinuiteten i fællesskabsstøtten og for at forhindre en afbrydelse af EU's indsats på det kulturpolitiske område i henhold til traktatens bestemmelser, inden det forslag til afgørelse vedrørende den nye generation af kulturpolitiske EU-foranstaltninger for perioden efter 2006, som Kommissionen skal fremlægge i slutningen af 2003, foreligger.

Med hensyn til forvaltningen af programmet vil Kommissionen tage hensyn til de hidtidige erfaringer og til de bemærkninger, der er fremsat i evaluerings- og revisionsrapporterne. Kommissionen sørger for, at programmets gennemførelse forløber så enkelt og let som muligt, idet dette er afgørende for, at programmet kan anvendes og give resultater i en større europæisk sammenhæng. Et forvaltningsorgan er i støbeskeen, som - hvis en omkostningseffektivitetsanalyse berettiger det - i videst mulig udstrækning vil have ansvaret for programforvaltningen og for andre opgaver i forbindelse med programmets gennemførelse, såsom overvågning og dokumentation af projektresultater.

5.2 Indsatsområder og nærmere bestemmelser for støtten

Det program, som der anmodes om forlængelse af i uændret form, omfatter tre typer aktioner:

1. Årlige samarbejdsprojekter (aktion 1)

2. Projekter, der gennemføres som led i flerårige samarbejdsaftaler (aktion 2)

3. Særlige kulturarrangementer med en europæisk eller international dimension (aktion 3).

Disse tre typer aktioner har det samme endelige mål, nemlig at bidrage til udviklingen af et fælles kulturområde.

De henvender sig direkte til aktørerne på kulturområdet (arrangører af kulturfrembringelser, teaterchefer osv.) og, via disse, til kunstnere og skabende personer samt mere indirekte til de europæiske borgere i almindelighed, blandt andet de dårligst stillede befolkningsgrupper og de unge.

Der skal efter planen ydes medfinansieringsstøtte til ovennævnte tre typer aktioner.

Det vil derudover være hensigtsmæssigt at yde den nødvendige støtte til evaluering af projekterne samt til informations- og kommunikationstjenester.

Køb af tjenesteydelser (undersøgelser, publikationer, ekspertmøder, evalueringsarbejde, aftaler om teknisk bistand) samt eventuelle bidrag til det gennemførelsesorgan, som man er ved at undersøge mulighederne for at oprette, finansieres 100 %.

5.3 Gennemførelsesmetoder

De gennemførelsesmekanismer, der er beskrevet i forslaget, er i tråd med EU's traditionelle politik for støtte og medfinansiering, som tager udgangspunkt i detaljerede støtteanmodninger.

Programmet forvaltes centralt af Kommissionen, eventuelt bistået af det kommende forvaltningsorgan, som er i støbeskeen. Der skal afsættes bevillinger til dækning af de administrative udgifter, der er direkte forbundet med programmets målsætning (undersøgelser, ekspertmøder, information og publikationer, bidrag til driftsudgifterne for et forvaltningsorgan samt andre udgifter til teknisk og administrativ bistand).

Støtte ydes på grundlag af indkaldelser af forslag og udbud.

6. FINANSIELLE VIRKNINGER

6.1 Samlede finansielle virkninger for budgettets del B (hele programperioden)

6.1.1 Finansieringsstøtte

Forpligtelsesbevillinger i mio. EUR (3 decimaler)

>TABELPOSITION>

6.1.2 Teknisk og administrativ bistand, støtteudgifter og it-udgifter (forpligtelsesbevillinger)

>TABELPOSITION>

>TABELPOSITION>

Der vil kunne ske ændringer i disse udgiftskategorier, såfremt den omkostningseffektivitetsanalyse, der skal iværksættes i 2003, bekræfter, at det vil være hensigtsmæssigt at overlade forvaltningen af programmet til et gennemførelsesorgan.

6.2 Beregning af omkostningerne pr. foranstaltning i budgettets del B (hele programperioden)

Forpligtelsesbevillinger i mio. EUR (3 decimaler)

>TABELPOSITION>

7. VIRKNINGER FOR PERSONALERESSOURCER OG ADMINISTRATIONSUDGIFTER

Det personale, der på nuværende tidspunkt forvalter det eksisterende program, vil blive inddraget i forvaltningen i forlængelsesperioden.

Udgifterne til menneskelige ressourcer og administration skal dækkes via de bevillinger, der allerede er afsat til forvaltningstjenesten.

7.1 Personalemæssige virkninger

Det påtænkes ikke at anvende personaleressourcer ud over dem, der allerede er afsat til forvaltningen af Kultur 2000-programmet.

>TABELPOSITION>

7.2 Samlede finansielle virkninger af personaleforbruget

>TABELPOSITION>

* Beløbene modsvarer de samlede udgifter i en tolvmåneders periode.

7.3 Andre administrative udgifter som følge af foranstaltningen

>TABELPOSITION>

* Beløbene modsvarer de samlede udgifter i en tolvmåneders periode.

1 Det specificeres, hvilken udvalgstype der er tale om, og hvilken gruppe det tilhører.

>TABELPOSITION>

Behovet for personaleressourcer og administrative ressourcer vil blive dækket af bevillingerne til det administrerende generaldirektorat i forbindelse med den årlige tildelingsprocedure.

8. RESULTATOPFØLGNING OG EVALUERING

8.1 Resultatopfølgningssystem

Med hensyn til gennemførelsen af programmet er der fastsat resultatindikatorer for så vidt angår antallet af projekter, der skal støttes: 350 som led i aktion 1,39 som led i aktion 2 og 77 som led i aktion 3.

Systemet til indsamling af data om de projekter og aktioner, der medfinansieres under Kultur 2000-programmet, omfatter flere niveauer:

- støtteansøgningsskemaerne

- de midtvejsrapporter og endelige rapporter, som støttemodtagerne forelægger for Kommissionen til godkendelse

- revision og besøg på stedet foretaget af Kommissionens personale.

8.2 Hvordan og hvor ofte skal der evalueres?

Når Kultur 2000-programmet er afsluttet, forelægger Kommissionen en rapport om gennemførelsen for Europa-Parlamentet, Rådet, Det Europæiske Økonomiske og Sociale Udvalg og Regionsudvalget.

Desuden forelægger Kommissionen årligt en kort tilsynsrapport om situationen med hensyn til gennemførelsen af Kultur 2000-programmet for Europa-Parlamentet, Rådet og Regionsudvalget.

I disse evalueringsrapporter lægges der især vægt på den ekstra gevinst, navnlig af kulturel karakter, og på de opnåede socioøkonomiske resultater af fællesskabsstøtten.

9. FORHOLDSREGLER MOD SVIG

I samtlige kontrakter, aftaler og retlige forpligtelser, der indgås mellem Kommissionen og støttemodtagerne, er det bestemt, at Kommissionen og Revisionsretten kan foretage kontrol på stedet hos den direkte støttemodtager, og at der i op til fem år efter kontraktperiodens ophør kan forlanges dokumentation for udgifter, der er afholdt som led i disse kontrakter, aftaler eller retlige forpligtelser. Tilskudsmodtagerne har pligt til at aflægge rapport samt et regnskab, som analyseres med hensyn til indhold og udgifternes støtteberettigelse. I analysen tages der udgangspunkt i genstanden for fællesskabsfinansieringen, ligesom der tages hensyn til de kontraktlige forpligtelser samt principperne om tilbageholdenhed og forsvarlig økonomisk forvaltning.